钦定古今图书集成/历象汇编/庶征典/第018卷 > 《后汉书》 > 《五行志》
## 钦定古今图书集成/历象汇编/庶征典/第018卷 > 《后汉书》 > 《五行志》

《日蚀说》曰：“日者，太阳之精，人君之象。君道有亏，为阴
所乘，故蚀。蚀者，阳不克也。其候杂说”，《汉书五行志》著
之必矣。儒说：“诸侯专权，则其应多在日，所宿之国，诸
侯附从，则多为王者事。人君改修其德，则咎害除。”

〈注〉《春秋纬》曰：“日将蚀，则斗第二星变色，微赤不明，七日而蚀。”《春秋汉含孳》曰：“臣子谋日乃蚀。”《孝经钩命决》曰：“失义不德，白虎不出，禁或逆枉，矢射山崩。”日蚀，《管子》曰：“日掌阳，月掌阴，星掌和。阳为德，阴为刑，和为事。是故日蚀则失德之国恶之，月蚀则失刑之国恶之，彗星见则失和之国恶之。是故圣王日蚀则修德，月蚀”则修刑，彗星见则修和。《孝经钩命决》曰：“日蚀修孝，山崩理惑。”

杜预曰：“历家之说，谓日光以望时遥夺月光，故月蚀。日月同会，月掩日，故日蚀。蚀有上下者，行有高下。日光轮存而中蚀者，相奄密，故日光溢出。《皆既》者，正相当而相奄间疏也。” 然圣人不言月蚀日，而

以“日蚀为文，阙于所不见。”

《春秋潜潭巴》云：“甲子蚀，有兵敌强。” 臣昭案：《春秋纬》，六旬之蚀，各以甲子为说。此偏举一隅，未为通证，故于事验，不尽相符。今依《日例注》，以广其候耳。京房占曰：“北夷侵，忠臣有谋。” 后大水在东方。

《潜潭巴》曰：“乙卯蚀，雷行不雪，杀草不长，奸人入宫。” 《潜潭巴》曰：“丙寅蚀，久旱，多有征。” 京房曰：“有小旱灾。” 《潜潭巴》曰：“癸亥日蚀，天人崩。”

《潜潭巴》曰：“辛丑日蚀，主疑臣。”

《潜潭巴》曰：“乙未蚀，天下多邪气，郁郁苍苍。” 京房曰：“君责众庶，暴害之。”

《潜潭巴》曰：“戊申蚀地，动摇，侵兵强；一曰主兵弱，诸侯强。”

《潜潭巴》曰：“丁巳蚀，下有败兵。”

《潜潭巴》曰：“癸酉蚀连阴不解，有兵。”

《潜潭巴》曰：“壬申蚀水，灭阳溃阴欲翔。”

《潜潭巴》曰：“壬寅蚀，天下苦兵，大臣骄横。”

《潜潭巴》曰：“甲辰蚀四骑胁，大水。” 《京房占》曰：“王后寿命绝，后有大水。”

《潜潭巴》曰：“戊午蚀久旱，谷不伤。”

《潜潭巴》曰：“庚辰蚀彗星东出，有寇兵。” 又别占云：“大旱。”

《星占》曰：“乙未蚀，天下灾，期三年。”

《潜潭巴》曰：“壬午蚀，久雨，旬望。” 《京房占》曰：“三公与诸侯相贼，弱其君王，后旱且水。”

《潜潭巴》曰：“戊戌蚀，有土殃，王后死，天下谅阴。” 《京房占》曰：“婚嫁家被戮。”

《潜潭巴》曰：“辛亥蚀子，为雄。”

《潜潭巴》曰：“丙申蚀，诸侯相攻。” 《京房占》曰：“君臣暴虐，臣下横恣，上下相贼，后有地动。”

《潜潭巴》曰：“戊子蚀宫室，内淫，雌必惑雄。” 《京房占》曰：“妻欲害夫，九族夷灭，后有大水。”

《潜潭巴》曰：“乙亥蚀，东国发兵。” 《京房占》曰：“诸侯上侵以自益，近臣盗窃以为积，天子不知，日为之蚀。” 《潜潭巴》曰：“丙申蚀，外国内攘。” 《石氏占》曰：“王者失礼，宗庙不亲，其岁旱。”

《潜潭巴》曰：“乙酉蚀，仁义不明，贤人消。” 《京房占》曰：“君弱臣强，司马将兵，反征其王。”

《京房占》曰：“庚寅蚀，骨肉相贼，后有水。”

《潜潭巴》曰：“甲戌蚀，草木不滋，王命不行。” 《京房占》曰：“近臣欲戮身及戮辱，后小旱。”

《潜潭巴》曰：“丁亥，蚀匿谋满玉堂。” 《京房占》曰：“君臣无制。”

《潜潭巴》曰：“日蚀己丑，天下唱之。”

《潜潭巴》曰：“丁卯蚀，有旱，有兵。” 《京房占》曰：“诸侯欲戮，后有裸虫之灾。”

《京房占》曰：“庚辰蚀君，易贤以刚，卒以自伤，后有水。” 《潜潭巴》曰：“辛卯蚀，臣伐其主。”

《潜潭巴》曰：“壬子蚀，妃后专恣，女谋主。”

《潜潭巴》曰：“丁未蚀，王者崩。”

《潜潭巴》曰：“辛酉蚀，女谋主。”

《潜潭巴》曰：“庚寅蚀，将相诛；大水，多死伤。”

《潜潭巴》曰：“壬辰蚀，河决海溢，久雾连阴。”

《潜潭巴》曰：“甲寅蚀，雷电击杀，骨肉相攻。”

《潜潭巴》曰：“庚午蚀后，火烧官兵。”

《潜潭巴》曰：“癸未蚀，仁义不明。”

《潜潭巴》曰：“己亥蚀，小人用事，君子絷。”

《春秋纬》曰：“日蚀既，君行无常，公辅不修德，万事错。” 《京房占》曰：“国有佞谗，朝有残臣，则日不光，暗冥不明。” 孟康曰：“日月无光，曰薄。” 《春秋感精符》曰：“日无光，主势夺，群臣以谗术；色赤如炭，以急见伐，又兵马发。” 《礼斗威仪》曰：“日月赤，君喜怒无常，轻杀不辜，戮于无罪，不事天地，忽于鬼神，时则大雨，土风常起；日蚀无光，地动雷降，其时不救，兵从外来，为贼戮而不葬。” 《京房占》曰：“日无故，日夕无光，天下变动，社稷移主。” 《春秋感精符》曰：“日朝珥，则有丧孽。日已出，若其入而云皆赤黄，名曰日空，不出三年，必有移民而去之者；日黑，则水淫溢。”